OŠ BARTOLA KAŠIĆA

Zagreb, Vrisnička 4

Telefon: 01/3833-135; fax: 3647-075

E-mail: ured@os-bartola-kasica-zg.skole.hr

Zagreb, 17.siječnja 2020.

 OSNOVNIM ŠKOLAMA GRADSKE ČETVRTI

 TREŠNJEVKA JUG I TREŠNJEVKA SJEVER

**n/r ravnatelja/ice**

**n/r predsjednika/ice školskog povjerenstva**

**PREDMET: Općinska smotra LiDraNo 2020.**

Poštovani,

Osnovna škola Bartola Kašića i ove godine je domaćin općinske smotre literarnih i novinarskih radova te scenskih nastupa LiDraNo 2020. za područje Trešnjevke. Ovim putem šaljemo vam upute o provedbi ovogodišnje smotre:

Tablica-prijavnica za smotru LiDraNo 2019. ispunjava se JEDANPUT i to na školskoj razini. Tablica se preuzima sa stranice [Agencije za odgoj i obrazovanje](https://www.azoo.hr/index.php?view=article&id=7701&naziv=smotra-literarnog-dramskog-scenskog-i-novinarskog-stvaralastva-lidrano-2020-) Lidrano 2020. Na istoj su stranici Šifrarnik škola i Šifrarnik kategorija. Molimo škole koje prijavljuju svoje učenike za Smotru da vode računa o točnosti podataka (Ime i prezime učenika, OIB i šifra škole).

Ispunjenu tablicu-prijavnicu škola dostavlja na e-mail adresu  ured@os-bartola-kasica-zg.skole.hr najkasnije do srijede,  **5. veljače 2020**. godine. Literarne i novinarske radove treba dostaviti do 5. veljače 2020. do 15 sati u OŠ Bartola Kašića, Vrisnička 4.

Proba scenskih nastupa bit će u srijedu, **12. veljače 2020.** od 10-14 sati u Centru za kulturu Trešnjevka, Park Stara Trešnjevka 1. Molimo mentore učenika koji se natječu u dramsko-scenskom stvaralaštvu da na mail tajnice povjerenstva za provedbu općinskog natjecanja evica.tihomirovic@skole.hr pošalju vrijeme koje im odgovara za probu scenskih nastupa kako bismo napravili raspored proba koji ćemo objaviti na stranici škole nakon što zaprimimo sve prijave. Dramsko-scenski nastupi bit će u četvrtak, **13. veljače 2020.** s početkom u 17 sati u Centru za kulturu Trešnjevka. Okrugli stol održat će se odmah nakon završetka programa u prostorijama zgrade Općine Trešnjevka.

Prosudba literarnih i novinarskih radova bit će u utorak, **11. veljače 2020.** Okrugli stol za sve zainteresirane održat će se od **15 do 16** sati u knjižnici OŠ Bartola Kašića. Sve informacije o provođenju smotre moći ćete naći na stranici [OŠ Bartola Kašića.](http://os-bartola-kasica-zg.skole.hr/LiDraNo)

Osnovne škole dužne su prikupiti [*Privole*](https://www.azoo.hr/index.php?view=article&id=7697&naziv=pravila-o-zastiti-osobnih-podataka-prikupljenih-u-svrhu-sudjelovanja-na-natjecanjusmotri-obrasci-) *za maloljetne učenike i njihove mentore o davanju suglasnosti za* *prikupljanje, obradu i objavu osobnih podataka učenika/mentora u svrhu sudjelovanja na smotri LiDraNo 2020*. bez kojih učenik neće moći sudjelovati na Smotri Osnovne škole koje prijavljuju učenike i mentore potpisane izjave čuvaju u svojoj arhivi.

Radovi koji se prijavljuju u izrazima: literarni, samostalni novinarski radovi, radijske emisije i radioigre ne smiju biti objavljeni ni u kojem obliku, izvedeni ili nagrađivani prije smotre LiDraNo za 2020. godinu.

Svaka škola može na općinsku smotru poslati njaviše 8 literarnih i 5 novinarskih radova i prijaviti najviše 5 scenskih nastupa po školi. Na općinsku razinu škole šalju:

**Literarno stvaralaštvo:**

Svi literarni radovi šalju se u 10 istovjetnih primjeraka (Word, Times New Roman 12, dupli prored, ne dulji od 3 kartice) na kojima je napisana zaporka (riječ+5 brojeva) i razred koji učenik pohađa, te na jednom CD-u prema Uputama za provedbu smotre. (Na jednom CD-u samo jedan literarni rad, odnosno Word dokument);

**Uz svaki rad na 1 zasebnom listu dostavljaju se sljedeći podaci:**

1. zaporka i razred koji učenik pohađa
2. ime i prezime učenika – autora rada
3. naslov rada
4. razred
5. naziv škole
6. ime i prezime voditelja/mentora
7. potpis voditelja/mentora kojim jamči točnost svih navedenih podataka
8. potpunu adresu škole (ulica, broj, poštanski broj i mjesto) i broj telefona
9. potpis ravnatelja škole i žig škole

**Novinarsko stvaralaštvo**

**Samostalni novinarski radovi šalju se** u **8** istovjetnih primjeraka na kojima je napisana zaporka (riječ+5 brojeva) i razred koji učenik pohađa, te na jednom CD-u s upisanim i formatiranim tekstom. (Na jednom CD-u samo jedan samostalni novinarski rad, odnosno Word dokument). Obavezno je naznačiti vrstu novinarskog rada - već i u samoj prijavnici (vijest, izvješće, intervju, reportaža, prikaz, osvrt, bilješka, recenzija, komentar, portret lika i druge novinarske vrste). Samostalni novinarski radovi ne smiju biti duži od četiri kartice, odnosno, 7.200 znakova s proredom i trebaju biti opremljeni (nadnaslov, naslov, podnaslov, ali bez prijeloma i s istaknutom opremom).

**Svaki rad mora imati sljedeće podatke (podaci moraju biti napisani na zasebnoj stranici):**

1. zaporka i razred koji učenik pohađa
2. ime i prezime učenika – autora rada
3. naslov rada
4. razred
5. naznačenu vrstu novinarskoga rada koja je upisana i u tablici-prijavnici
6. naziv škole
7. ime i prezime voditelja/mentora
8. potpis voditelja/mentora kojim on jamči istinitost svih navedenih podataka
9. potpunu adresu škole (ulica, broj, poštanski broj i mjesto) i telefon
10. potpis ravnatelja škole.

**Školski listovi**

**U ovoj kategoriji na smotri mogu sudjelovati tiskani i digitalni školski listovi. Za smotru može biti prijavljen školski list koji je objavljen nakon smotre LiDraNo 2019.**

**Molimo vas da na općinsku, tj. županijsku smotru dostavite 9 primjeraka školskog lista i 1 primjerak na jednom CD-romu u PDF formatu. Školske listove škola prijavljuje u tablici za općinsku smotru, a donosi ih u OŠ Bartola Kašića do 5. veljače ili na županijsku smotru najkasnije do 4. ožujka, ali uz obaveznu prethodnu prijavu na elektroničkom obrascu pri prijavi na općinsku smotru. Za digitalni školski list u prijavi treba navesti točnu adresu mrežnog mjesta na kojoj je list pohranjen, a impresum napravljen u skladu s Uputama za provedbu smotre.**

**Radijske emisije**

Radijske emisije koje se predlažu ne smiju biti objavljene, izvedene ili nagrađivane prije smotre LiDraNo 2020. godine.

Radijska emisija koja se šalje mora biti imenovana, npr. 01\_I\_PAD\_JE\_LET\_ZRAKOPLOVNA\_TEHNICKA\_SKOLA\_VELIKA\_GORICA\_2019 (brojčana oznaka županije\_naslov\_ emisije\_naziv\_škole\_godina LiDraNa)

**Važne napomene**

radijske emisije se ne šalju na CD-u. Škole radijske emisije trebaju dostaviti povjerenstvima putem poveznica koristeći se servisima, npr. *OneDrive*, *Jumbo mail* ili *WeTransfer.* Emisije ne smiju biti dostupne za slušanje nikome osim članovima povjerenstva za radijski izraz. Poveznice za slušanje i preuzimanje radijskih emisija šalju se elektroničkom poštom školi domaćinu općinske razine natjecanja, a škola domaćin iste poveznice šalje organizatoru županijskog natjecanja.

Osim poveznice, škole su dužne elektroničkom poštom poslati podatke o radijskoj emisiji (format: Word, pismo: Times New Roman, 12 točaka). Podaci su potrebni za objavljivanje radijskih emisija pozvanih na državnu razinu na CARNetovom videoportalu *Meduza* i zbog uvida članova prosudbenih povjerenstava na županijskoj i državnoj razini o uvjetima rada tijekom procesa nastanka radijske emisije, i to od pripreme do realizacije.

Radijska emisija smije trajati najviše deset (10) minuta. Škola smije poslati najviše dva rada snimljena u godini 2019./2020. Ako škola šalje dva rada, jedan mora biti iz novinarskog područja, a drugi iz dramskog.

**Dramsko stvaralaštvo**

Učenici svih razreda mogu nastupiti u kategorijama radijskog i dramsko-scenskog stvaralaštva:

1. Radijsko stvaralaštvo – radioigra
2. Dramsko- scensko stvaralaštvo - pojedinačni nastupi i skupni nastupi
	1. **Radijsko stvaralaštvo - radioigra**

U ovoj kategoriji vrijede iste brojčane odrednice kao kod radijskih emisija.

Radijsko stvaralaštvo – radioigru prosuđuje na svim razinama posebno povjerenstvo za radijski izraz, u kojem su stručnjaci za taj izraz (a ne npr. povjerenstvo za dramsko stvaralaštvo – skupne i pojedinačne scenske nastupe).

1. **Dramsko-scensko stvaralaštvo**

**Pojedinačni nastupi**

U pojedinačnim nastupima za jednu izvedbu može biti prijavljen samo jedan učenik i jedan mentor. Unutar pojedinačnih nastupa učenici mogu sudjelovati u sljedećim oblicima:

* kazivanje poezije (pjesme pisane u stihu ili prozi)
* monolog (ulomak iz književnoga dramskog, filmskog ili proznog djela)
* povijesni govor

Trajanje pojedinačnih nastupa je do 4 minute. Izvode se pod jedinstvenim bijelim svjetlom i bez glazbene pratnje.

Mogu se izabrati književni (objavljeni) tekstovi hrvatskih i stranih autora te tekstovi usmene književnosti, u tiskanom ili elektroničkom mediju, e-knjige i elektronički časopisi za književnost i kulturu, po slobodnom izboru kazivača. Nije dopušteno intervenirati u tekst u smislu dopisivanja vlastitog teksta. Nije dopušteno govorenje neobjavljenih vlastitih pjesničkih tekstova i govora, tekstova objavljenih na blogovima i privatnim internetskim stranicama (ili na primjer, na internetskim stranicama škole ili školskom listu). Za objavljene učeničke radove potrebno je dostaviti dokaze o objavljivanju (ispis s naznakom o mjestu i vremenu objavljivanja).

**Skupni nastupi**

Unutar skupnih nastupa učenici mogu sudjelovati sa sljedećim vrstama izraza:

1. dramsko-scenska igra
2. lutkarska predstava
3. kazalište sjena
4. recital (skupno govorenje književnoga teksta).

**Napomena**

Mogu biti prijavljene i forme uvjetno nazvane „neverbalno kazalište“, koje se umjesto govorom služe svim drugim relevantnim scenskim sredstvima (scenski pokret, slika, gesta, mimika, glazba).

U izvedbi bilo koje vrste skupnoga nastupa može biti prijavljeno (može sudjelovati) najviše deset (10) učenika i samo jedan (1) mentor. Iznimno, u izvedbi skupnog nastupa učenika od 1. do 4. razreda osnovne škole mogu se prijaviti dva mentora zbog dobi učenika o kojima treba voditi brigu ili zbog nekih drugih specifičnih poteškoća. Trajanje skupnih nastupa je od 5 do 20 minuta.

Raspored održavanja Županijske smotre učenika osnovnih škola Grada Zagreba kao i sve druge obavijesti bit će objavljivane na mrežnim stranicama OŠ A.G. Matoša -  [www.osagm.hr](http://www.osagm.hr)

Dragi učenici i učitelji, želimo vam puno uspjeha, nadahnute riječi i stihove, nova prijateljstva i radosne trenutke na Smotri literarnog, dramskog i novinarskog stvaralaštva – LiDraNo 2020.

 predsjednica općinskog povjerenstva za pripremu i provedbu LiDraNa 2020.

Dijana Kopčić, ravnateljica OŠ Bartola Kašića, Zagreb